కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
దక్షిణాఫ్రికా గడ్డపై శ్రీలంక చారిత్రక విజయం
తొలి ఇన్నింగ్స్‌లో 68 పరుగుల ఆధిక్యం లభించినప్పటికీ దక్షిణాఫ్రికా జట్టు రెండో ఇన్నింగ్స్‌లో పేలవంగా విఫలమైంది. ఆ జట్టులో కెప్టెన్ డుప్లెసిస్ (50 నాటౌట్: 70 బంతుల్లో 7x4) అజేయ అర్ధశతకంతో క్రీజులో నిలిచినా.. అతనికి సహకరించే వారే కరవయ్యారు. దీంతో.. ఆ జట్టు 128 పరుగులకే ఆలౌటైంది.
Samayam Telugu | Updated:
Feb 23, 2019, 06:55PM IST
దక్షిణాఫ్రికా గడ్డపై శ్రీలంక చారిత్రక విజయం
హైలైట్స్
దక్షిణాఫ్రికా గడ్డపై తొలిసారి టెస్టు సిరీస్ గెలిచిన శ్రీలంక జట్టు
మూడు రోజుల్లోనే ముగిసిన టెస్టు మ్యాచ్
197 పరుగుల లక్ష్యాన్ని ఛేదించేసిన లంకేయులు
సఫారీ గడ్డపై టెస్టు సిరీస్ గెలిచిన తొలి ఆసియా జట్టుగా శ్రీలంక రికార్డ్
దక్షిణాఫ్రికా గడ్డపై శ్రీలంక జట్టు సంచలన విజయాన్ని నమోదు చేసింది. పోర్ట్ ఎలిజబిత్ వేదికగా దక్షిణాఫ్రికాతో జరిగిన రెండో టెస్టు మ్యాచ్‌లో 8 వికెట్ల తేడాతో విజయాన్ని అందుకున్న శ్రీలంక జట్టు రెండు టెస్టుల సిరీస్‌ని 2-0తో చేజిక్కించుకుంది. దక్షిణాఫ్రికా గడ్డపై ఓ ఆసియా జట్టు టెస్టు సిరీస్ గెలుపొందడం ఇదే తొలిసారి. గత ఆదివారం ముగిసిన తొలి టెస్టులో శ్రీలంక ఒక వికెట్ తేడాతో గెలిచిన విషయం తెలిసిందే..!
గురువారం ఆరంభమైన ఈ టెస్టు మ్యాచ్‌లో టాస్ గెలిచి తొలుత బ్యాటింగ్ చేసిన దక్షిణాఫ్రికా జట్టు తొలి ఇన్నింగ్స్‌లో 222 పరుగులకి ఆలౌటైంది. ఆ జట్టులో డికాక్ (86:87 బంతుల్లో 12x4), మకరమ్ (60: 116 బంతుల్లో 9x4) అర్ధశతకాలు సాధించారు. అనంతరం మొదటి ఇన్నింగ్స్ ఆరంభించిన శ్రీలంక జట్టు పేలవంగా 154 పరుగులకే కుప్పకూలిపోయింది. దీంతో.. 68 పరుగుల ఆధిక్యం సఫారీలకి లభించింది.
తొలి ఇన్నింగ్స్‌లో ఆధిక్యం లభించినప్పటికీ దక్షిణాఫ్రికా జట్టు రెండో ఇన్నింగ్స్‌లో పేలవంగా విఫలమైంది. ఆ జట్టులో కెప్టెన్ డుప్లెసిస్ (50 నాటౌట్: 70 బంతుల్లో 7x4) అజేయ అర్ధశతకంతో క్రీజులో నిలిచినా.. అతనికి సహకరించే వారే కరవయ్యారు. దీంతో.. ఆ జట్టు 128 పరుగులకే ఆలౌటైంది.
197 పరుగుల లక్ష్యఛేదనకు దిగిన శ్రీలంక జట్టు అలవోకగా విజయాన్ని అందుకుంది. ఫెర్నాండో (75 నాటౌట్: 106 బంతుల్లో 10x4, 2x6), కుశాల్ మెండిస్ (84 నాటౌట్: 110 బంతుల్లో 13x4) అజేయ అర్ధశతకాలు సాధించడంతో 45.4 ఓవర్లోనే 197/2తో విజయాన్ని అందుకుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.